SET ปิดบวก11จุด รับปัจจัยบวกหลายด้าน จับตาครม.เศรษฐกิจหารือมาตรการกระตุ้นการลงทุนพรุ่งนี้
SET ปิดบวก11จุด รับปัจจัยบวกหลายด้าน จับตาครม.เศรษฐกิจหารือมาตรการกระตุ้นการลงทุนพรุ่งนี้ โดยดัชนีปิดตลาดวันนี้ที่ระดับ 1,669.79 จุด เพิ่มขึ้น 11.15 จุด หรือ 0.67% มูลค่าการซื้อขาย 5.99 หมื่นล้านบาท
9 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,669.79 จุด เพิ่มขึ้น 11.15 จุด หรือ 0.67% มูลค่าการซื้อขาย 5.99 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียส่วนใหญ่ ตอบรับหลายปัจจัยบวก โดยเฉพาะประเด็นผ่อนคลายความกังวลเรื่องการประท้วงในฮ่องกงหลังถอนร่างกฎหมายส่งตัวผู้ร้ายข้ามแดนไปยังประเทศจีน และการแยกตัวของอังกฤษออกจากสหภาพยุโรป (Brexit) รวมถึงราคาน้ำมันก็ปรับตัวขึ้น
นอกจากนี้ รายงานสรุปภาวะเศรษฐกิจ (Beige Book) ของธนาคารกลางสหรัฐ (เฟด) ก็ออกมาแสดงให้เห็นว่าเศรษฐกิจสหรัฐฯยังขยายตัวปานกลาง ส่วนบ้านเราก็มีลุ้นที่สถาบันจัดอันดับความน่าเชื่อถือ มูดี้ส์ อินเวสเตอร์ เซอร์วิส อาจจะปรับเพิ่มอันดับเครดิตของประเทศขึ้นด้วย
สำหรับแนวโน้มการลงทุนในวันพรุ่งนี้ (6 ก.ย.) นายชัยยศ กล่าวว่า ตลาดฯยังมีโอกาสปรับตัวขึ้นไปได้ต่อ จากโมเมนตัมเชิงบวก โดยเฉพาะ Fund Flow ที่ยังไหลเข้ามา โดยให้แนวรับ 1,660 จุด ส่วนแนวต้าน 1,680-1,690 จุด พร้อมแนะติดการประชุมคณะรัฐมนตรีเศรษฐกิจพรุ่งนี้คาดว่าจะพิจารณามาตรการกระตุ้นการลงทุน และการประชุมธนาคารกลางยุโรปในวันที่ 12 ก.ย.นี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  3,049.01 ล้านบาท ปิดที่   74.50 บาท เพิ่มขึ้น  0.25 บาท
GULF   มูลค่าการซื้อขาย  2,572.07 ล้านบาท ปิดที่  159.50 บาท เพิ่มขึ้น  3.50 บาท
PTT    มูลค่าการซื้อขาย  2,287.74 ล้านบาท ปิดที่   44.25 บาท เพิ่มขึ้น  0.75 บาท
PTTEP  มูลค่าการซื้อขาย  1,786.97 ล้านบาท ปิดที่  122.00 บาท เพิ่มขึ้น  4.00 บาท
EA     มูลค่าการซื้อขาย  1,714.27 ล้านบาท ปิดที่   50.50 บาท เพิ่มขึ้น  1.75 บาท
ตลาดหุ้นเอเชีย
